Uwanja wa michezo Borg El Arab
Uwanja huu ulijengwa ikiwa ni sehemu ya viwanja 5 kujengwa katika harakati za kuwania nafasi ya kuwa mwenyeji wa fainali za kombe la dunia za mwaka 2010. Baada ya kushindwa kupata nafasi hiyo, uwanja huu ulifanywa kuwa uwanja wa timu ya taifa ya Misri pamoja na uwanja wa michezo wa Cairo. Pamoja na timu ya taifa, klabu ya mji wa Alexandria Smouha SC ulianza kutumia uwanja huu wa michezo yake ya nyumbani badala ya Uwanja wa michezo wa Alexandria kuanzia mwaka 2016; ambapo na timu za Al Ahly SC, Al Ittihad, Al-Masry SC na Zamalek SC zimekua zikitumia uwanja huu kwa michezo yake ya nyumbani kutokana na sababu mbalimbali.